คาด สินเชื่อธนาคารไทยปีนี้ โต 5-7%
ฟิทช์ เรตติ้ง คาด สินเชื่อธนาคารไทยปีนี้ โต 5-7%
11 ม.ค. 2554

ฟิทช์ เรตติ้ง คาด สินเชื่อธนาคารไทยปีนี้ โต 5-7%
นายวินเซนต์ มิลตัน กรรมการผู้จัดการใหญ่ ฟิทช์ เรตติ้ง ประเทศไทย กล่าวว่า แนวโน้มการปล่อยสินเชื่อของธุรกิจธนาคารพาณิชย์ไทยในปีนี้จะสามารถเติบโตได้ที่ 5-7% ซึ่งเป็นการขยายตัวต่อเนื่องจากปีที่ผ่านมาซึ่งเติบโตที่ 6 % ภายใต้ปัจจัยการเติบโตทางเศรษฐกิจที่ 4.3 % อย่างไรก็ตามส่วนต่างอัตราดอกเบี้ยหรือสเปดจะมีการหดตัวลดลงประมาณ 10-20 สตางค์ จากปีที่ผ่านมาซึ่งอยู่ที่ 3.5% 
นายวินเซนต์ กล่าวว่า แม้ว่าสเปดในการปล่อยสินเชื่อของธนาคารพาณิชย์ไทยจะลดลงจะแรงกดดันด้านการแข่งขัน แต่เชื่อว่าวงเงินในการปล่อยสินเชื่อที่เพิ่มขึ้นจะสามารถทำกำไรเพื่อชดเชยต้นทุนที่สูงขึ้นได้ ส่วนอัตราหนี้ที่ลก่อให้เกิดรายได้หรือเอ็นพีแอลโดยรวมคาดว่าจะมีการปรับตัวลดลง จากการปรับโครงสร้างหนี้และสภาพเศรษฐกิจที่ดีขึ้น
นายวินเซนต์ กล่าวว่า การกันสำรองเงินของธนาคารพาณิชย์ไทยในปีนี้มีแนวโน้มลดลง ซึ่งเป็นผลมาจากการมีผลกำไรที่สูงขึ้นและการฟื้นตัวทางเศรษฐกิจ นอกจากนี้ยังพบว่าธนาคารพาณิชย์ไทยโดยรวมมีเงินทุนและเงินทุนสำรองอยู่ในเกณฑ์ที่ดี จึงคาดว่าจะสามารถรับมือกับสภาวะเศรษฐกิจที่ผันผวนได้ดี